Nanometar

mini|Nanožice od silicija u mikrohvataljkama, snimljeno elektronskim mikroskopom

mini|Izgled procesora izrađenog u 90 nm tehnologiji

Nanometar je jedinica za dužinu u metričkom sistemu. Po vrijednosti je jednak milijarditom dijelu metra. Naziv je složen od riječi iz grčkog jezika νάνος (nanos), koja znači "patuljak"; i riječi μέτρον (metrοn), koja znači "jedinica mjere". Skraćena oznaka je nm.

Nano- služi kao prefiks za red veličine  i, osim uz metar, koristi se u kombinaciji i sa ostalim mjernim jedinicama umanjujući ih također 1.000.000.000 puta. Na primjer: 1 ns (1 nanosekunda - trajanje jednog ciklusa u procesoru nazivne brzine 1 GHz), 1 nF (jedan nanofarad - kapacitet kondenzatora) itd.

 Upotreba 
Jedinica nanometar se koristi za izražavanje vrijednosti vrlo malih dužina. Njena prirodna primjena je svakako u nanotehnologiji. Od osamdesetih godina XX stoljeća koristi se za označavanje veličine elemenata u proizvodnji poluprovodnika.
Na primjer, Nvidia Pascal GPU je rađen u 16-nanometarskoj tehnologiji (plasiranje na tržište planirano za sredinu 2016. godine),With 150 billion transistors built on bleeding-edge 16 nanometer FinFET fabrication technology, Pascal GPU is the world's largest FinFET chip ever built.  dok AMD također u 2016. godini planira prelazak na proizvodnju u 14 nm tehnologiji.

Nanometar je u upotrebi i za označavanje talasne dužine elektromagnetnih talasa, jedan dio vidljive svjetlosti zrači na talasnim dužinama od oko 400 do 700 nm.Hewakuruppu, Y., et al., Plasmonic “ pump – probe ” method to study semi-transparent nanofluids, Applied Optics, 52(24):6041-6050

Predmeti veličine milijarditog dijela metra mogu se vidjeti uz pomoć elektronskog mikroskopa.

 Historija 
Prije usvajanja naziva nanometar, korišten je naziv milimikrometar, odnosno milimikron, pošto red veličine mili označava hiljaditi dio tako da uz mikro (milioniti dio) skupa čine milijarditi dio, jednako kao i nanometar. Korišten je simbol mµ, rjeđe µµ.

Jedinica Ångström, (oznaka Å, red veličine 10−10, 1 nm = 10 Å) je bila korištena u iste svrhe, inače se koristi u kristalografiji i izražavanju dimenzija na nivou molekula i atoma, iako nije zvanično sankcionirana u Međunarodnom sistemu mjernih jedinica (SI).

Na primjer, prečnik atoma helija je oko 0.1 nm (1 Å), a ribosoma oko 20 nm (200 Å).

 Također pogledajte 
 Metar
 Mikrometar
 Ångström
 Pikometar
 Mjere za dužinu
 Međunarodni sistem jedinica

 Reference 

 Vanjski linkovi 

 Međunarodni sistem mjernih jedinica
 Institut za mjeriteljstvo Bosne i Hercegovine
 Konverter mjernih jedinica 

Kategorija:Metar